માનવમિત્ર, અમદાવાદ : નોટબંધીના ગાળા બાદ પ્રથમ વર્ષમાં બનાવટી નોટ કબજે કરવાના મામલામાં ગુજરાત દેશમાં સૌથી આગળ હોવાની વિગત સપાટી ઉપર આવી છે. જાન્યુઆરી ૨૦૧૭થી લઇને ફેબ્રુઆરી ૨૦૧૮ વચ્ચેના ગાળામાં મોટી માત્રામાં બનાવટી નોટ કબજે કરવામાં આવી છે. આ મામલામાં ગુજરાત દેશમાં પ્રથમ છે. જાન્યુઆરી ૨૦૧૭થી ફેબ્રુઆરી ૨૦૧૮ વચ્ચેના ગાળામાં ગુજરાતમાં ૨.૩૧ કરોડની બનાવટી નવી નોટો કબજે કરવામાં આવી ચુકી છે. જ્યારે દેશભરમાં ૬.૭૭ કરોડની કુલ જપ્ત કરવામાં આવેલી બોગસ નોટની સામે ગુજરાતમાં આ આંકડો ૨.૩૧ કરોડનો રહ્યો છે. એક અગ્રણી અંગ્રેજી અખબારે હાલમાં જ આ અંગેના અહેવાલ પ્રકાશિત કર્યા હતા.